CELEX: 62004TJ0394
Funcție publică
Funcționari
Promovare

1.
Funcționari – Acțiune – Act care lezează – Noțiune – Decizie de stabilire a punctelor de promovare atribuite funcționarului
(Statutul funcționarilor, art. 45, 90 și 91)
2.
Funcționari – Promovare – Analiză comparativă a meritelor
(Statutul funcționarilor, art. 43 și 45)
1.
Constituie acte susceptibile de a face obiectul unei acțiuni numai măsurile care produc efecte juridice obligatorii de natură
a afecta interesele reclamantului, modificând în mod distinct situația juridică a acestuia, și care stabilesc definitiv poziția
instituției.
În cadrul noului sistem de promovare instituit de Comisie, care se întemeiază pe luarea în considerare a meritelor cumulate,
reprezentate prin puncte acumulate în ani consecutivi, atribuirea de puncte în cadrul unui an determinat are efecte care nu
sunt limitate la exercițiul de promovare în curs și circumscrise acestuia, ci sunt de natură a influența mai multe exerciții
de promovare. Prin urmare, stabilirea numărului de puncte în vederea unei promovări constituie un act autonom care produce
efecte juridice obligatorii de natură a afecta interesele funcționarului, modificând în mod distinct situația juridică a acestuia,
cu toate că aceasta nu constituie decât una dintre etapele procedurii de promovare.
În schimb, procedura de promovare desfășurată cu privire la funcționar nu constituie un act care lezează în sensul articolelor
90 și 91 din statut, întrucât această procedură ca atare nu produce niciun efect juridic ce ar putea afecta direct interesele
acestuia.
(a se vedea punctele 26, 29 și 30)
Trimitere la: Tribunal, 28 septembrie 1993, Yorck von Wartenburg/Parlamentul European, T‑57/92 și T‑75/93, Rec., p. II‑925,
punctul 36 și jurisprudența citată; Tribunal, 19 octombrie 2006, Buendía Sierra/Comisia, T‑311/04, Rec., p. II‑4137, punctul
2.
Anularea raportului asupra evoluției carierei întocmit în privința unui funcționar pentru un exercițiu dat implică anularea
atribuirii punctelor de merit aferente acelui exercițiu, întrucât nota pe care o primește fiecare funcționar în cadrul raportului
asupra evoluției carierei întocmit în privința sa este transformată automat la finalul procedurii de evaluare a acestuia în
puncte de merit utilizabile în scopul promovării. Această anulare nu este lipsită de consecințe în raport cu atribuirea de
puncte de prioritate și nici în raport cu decizia de refuzare a promovării referitoare la exercițiul de promovare următor,
în special atunci când autoritatea împuternicită să facă numiri își justifică decizia referitoare la atribuirea numărului
exact de puncte de prioritate unui funcționar prin numărul de puncte de merit obținute de acest funcționar cu ocazia exercițiului
de evaluare corespunzător.
(a se vedea punctele 37-39)